Most Sava-Ivanja Reka
<s>Most Sava-Ivanja Reka je cestovni most na Savi u Ivanjoj Reci, gradskom naselju na istoku Zagreba.</s><s>Sagrađen je 1981. po projektu Zvonimira Lončarića, inženjera prema čijem je projektu iste godine sagrađen i Jadranski most.</s><s>Most Sava-Ivanja Reka dio je obilaznice autoceste A3 oko Zagreba.</s><s>Prelazi rijeku Savu pod kutom 76°, a os pod ovim kutom paralelna je s nasipima jedne i druge obale.</s><s>Zbog kosine prijelaza korito se povećava i iznosi otprilike 230 m od ruba do ruba korita.</s><s>Konstrukcija mosta sastoji se od slobodno polegnutih montažnih nosača duljine 39 m, na neoprenskim ležajevima iznad naglavnica stupova.</s><s>Ukupna je duljina od osi do osi ležaja na upornjacima mosta je 1064,5 m. Stupovi su tanki i vitki, kako bi što manje remetili protjecajni profil rijeke Save, a temeljenje je duboko na benoto-pilotima.</s>

<s>Povezano 
 Zagrebački savski mostovi</s>

<s>Literatura 
 Crnobrnja, Neven (2005): "Zagrebački savski mostovi", Građevinar, 57 (12), str. 977-985.</s>

<s>Sava-Ivanja Reka
Sava-Ivanja Reka
Sava-Ivanja Reka</s>

